Mopresidente Thabo Mbeki o tsebagaditše Lenaneo la Tshwarelelo la Tšwetšopele ya Metseselegae leo le Kopantšwego (ISRDP) ka 2001. Maikemišetšo a lenaneo le la mengwaga ye 10 ke go fetšiša bodiidi le hlokego ya tšwetšopele gape le go kaonafatša boleng bja maphelo a batho bao ba dulago metsemagaeng.
Lenaneo le le lebelela ditšhaba tša metsemagae, kudu basadi, baswa le digole.
Diarea tše lesometharo tšeo di tsebegago ka dinoko tša magaeng ke tšona tšeo di šupilwego. Dinoko tše di dutše mo mebasepaleng ya selete diprofenseng tše di latelago.
Kgoro ya Mmušo wa Profense le Selegae (dplg) e na le maikarabelo a go sepetša lenaneo le maemong a bosetšhaba. Dikgoro tša Mmušo wa Bosetšhaba le Profense di tšea karolo ka go fana ka dithušo le go hloma diprotšeke tšeo di laeditšwego go ba ditlapele. Trasete ya Tšwetšopele ya Boipušo e thwetšwe bjalo ka tiro yeo e thekgago ISRDP.
Mošomo wa mmušo wa selegae ke go hloma diprotšeke bjalo ka ge di šupilwe ka gare ga Leano la Tšwetšopele leo le Kopantšwego (IDP). Karolo ya poraebete e tšea karolo ka go fana ka dithušo tša go thekga hlomo ya diprotšeke.
Lenaneo le le lebišitšwe go diarea tše itšego go ya ka mathata le dik goba tšeo di laeditšwego tša tšwetšopele ya selegae. Thušo ya ditšhelete le dithušo di tloga go tšwa go ditokologo tše tharo tša mmušo le badirišanimmogo ba bangwe (karolo ya poraebete, dithulaganyo tšeo e sego tša mmušo; merero yeo e lego naga, bj.bj.). Le fetola go ditšhupo tša bodiidi le dikgoba tša ekonomi. Lenaneo le gape le kaonafatša bokgoni bja mebasepala ya selegae bja go tšweletša ditirelo. Nepišo e lebišitšwe go mananeo ao a lego gona a mmušo mola go tšweletšwa mananeo a maswa pele.
Maikemišetšokakaretšo a ISRDP ke "go šoma mmogo le ditšhaba le badirišanimmogo, go fokotša bodiidi le go kaonafatša boleng bja maphelo a diarea tša metsemagae ka tirišanommogo yeo e kaonafaditšwego le ka diinstithušene tšeo di lebeletšego dinyakwa tša leago, ekonomi, tikologo le pušo".
Wo mongwe wa melao ya lenaneo le ke go tšea karolo ga setšhaba. Ditšhaba di ka tšea karolo ka diforamo tša tšwetšopele tša mebasepala ya selegae tšeo di kopantšwego. Diforamo tše di fa maloko a setšhaba sebaka sa go šupa le go laetša ditlapele tša dinyakwa tša bona. Mmušo wa selegae o fetola dinyakwa tše ka go diprotšeke tšeo e lego ditlapele.